Blue & Lonesome

Blue & Lonesome er et studioalbum utgitt av The Rolling Stones i 2016. 
Det består utelukkende av bluesmusikk, og er bandets første album som kun inneholder coverlåter. Dette er deres første album siden A Bigger Bang (2005). Blue & Lonesome inkluderer gjesteopptredener fra blant annet Eric Clapton

 Bakgrunn 
Blue & Lonesome ble spilt inn på tre dager i desember 2015. I april 2016 annonserte The Rolling Stones at deres nye album ville slippes en gang i løpet av høsten. Keith Richards sa at albumet kom til å inneholde store deler «Chicago blues». Ettersom Eric Clapton spilte inn sitt eget album i samme studio som The Rolling Stones, ble han spurt om å være med på et par sanger. 

Dette er det første albumet siden Dirty Work (1986) der Mick Jagger ikke spiller gitar. Blue & Lonesome er også det første albumet siden It's Only Rock 'n Roll (1974) som ikke har noen hovedvokaler fra Keith Richards.

The Rolling Stones toppet listene i England i 1964 med "Little Red Rooster", en blues skrevet av Willie Dixon, opprinnelig gitt ut av Howlin Wolf i 1962.

Utgivelser
Blue & Lonesome ble utgitt 2. desember, men kom også ut i en deluxe utgave med en 80 siders bok om prosjektet.

Blue & Lonesome toppet listene i Norge, Argentina, Australia, Belgia, Japan, Nederland, Polen, Portugal, Storbritannia, Sverige, Sveits, Tyskland og Østerrike. Og kom på #4 plass i USA, julaften 2016.

 Sporliste 

 Personell 

 The Rolling Stones 
 Mick Jagger - vokal, munnspill
 Keith Richards - elektrisk gitar
 Ronnie Wood - elektrisk gitar
 Charlie Watts - trommer

 Ytterligere Musikere 
 Eric Clapton - gitar på 6 og 12
 Darryl Jones - bassgitar
 Matt Clifford - keyboard
 Chuch Leavell - keyboard
 Jim Keltner - slagverkinstrument («Hoo Doo Blues»)

 Referanser 

 Eksterne lenker 


Kategori:The Rolling Stones-album
Kategori:Musikkalbum fra 2016